દરેક રાષ્ટ્ર પોતાની સામાજિક અને રાજકીય પરિસ્થિતિ ધ્યાને રાખીને શિક્ષણનાં ધ્યેય નક્કી કરે છે, જેમાં શારીરિક શિક્ષણના ધ્યેયનો પણ સમાવેશ થાય છે. આ ધ્યેયો રાષ્ટ્રની જરૂરિયાતો અનુસાર પરિવર્તનશીલ હોય છે. કોઈપણ પ્રવૃત્તિનો આરંભ કરવામાં આવે છે ત્યારે તે અમુક ધ્યેયથી પ્રેરાઈને આદરવામાં આવે છે. ધ્યેયના સ્પષ્ટ ખ્યાલથી શરૂ કરેલી પ્રવૃત્તિ ફળદાયી નીવડે છે. શારીરિક શિક્ષણની પ્રવૃત્તિ અને શૈક્ષણિક પ્રવૃત્તિ છે. આથી તેના શિક્ષણ પાછળ રહેલા ધ્યેયનો ખ્યાલ હોવો જરૂરી છે. સમય અને પરિસ્થિતિ બદલતાંધ્યેયનાં પણ આવશયક પરિવર્તનો આવે છે.